Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10699

f) a repülésvégrehajtási kézikönyvben vagy más ezzel egyenértékű dokumentumban meghatározott repülőgép üzemeltetési korlátozásokat betartják azaz nem lépik túl. 4.4.2 Ajánlás – A légijármű parancsnoka rendelkezzen megfelelő tájékoztatással a repülőgép összes működő hajtóművel történő emelkedési képességéről, hogy ezzel a meglevő felszállási körülmények és a tervezett felszállási módszer (repülés-technika) alapján meghatározhassa a kezdeti emelkedés mértékét . 4.5 Időjárás jelentések és előrejelzések A repülés megkezdése előtt a légijármű parancsnoka ismerje meg a tervezett repüléshez rendelkezésre álló összes időjárás tájékoztatást. Az indulási helytől eltávolodó és minden müszerrepülési szabályok szerint végrehajtott repülés előkészítéséhez tartozzanak a következők: 1) a rendelkezésre álló érvényes időjárás-jelentések és előrejelzések tanulmányozása; és 2) kitérő tevékenység megtervezése, amely lehetővé teszi a repülés folytatását abban az esetben, ha azt az időjárási körülmények miatt a tervek szerint nem lehet végrehajtani. Megjegyzés: A repülési tervekre vonatkozó előírásokat a 2. Annex (Repülési Szabályok) és a PANS- ATM Doc 4444 (Repülési és Légiforgalmi Szolgálatok Szabályai) tartalmazza. 4.6 Az időjárási körülmények miatt szükséges korlátozások 4.6.1 Látvarepülési szabályok szerint végrehajtott repülés A kizárólag helyi, látás utáni időjárási körülmények között végrehajtott repülés kivételével a látvarepülési szabályok szerint tervezett repülés végrehajtását ne kezdjék meg csak akkor, ha az érvényes időjárás-jelentések vagy az érvényes időjárás-jelentések és előrejelzések azt jelzik, hogy a megfelelő időben az útvonalon vagy annak látvarepülési szabályok szerint tervezett repülési szakaszán az uralkodó időjárási körülmények olyanok lesznek, hogy az ilyen (VFR) szabályok betarthatók. 4.6.2 Műszerrepülési szabályok szerint végrehajtott repülés 4.6.2.1 Ha célállomás kitérő repülőtér kijelölése szükséges: A műszerrepülési szabályok szerint tervezett repülés végrehajtását ne kezdjék meg csak akkor, ha a rendelkezésre álló tájékoztatások szerint az érkezés várható időpontjában a tervezett leszállási és legalább egy célállomás kitérő repülőtéren az uralkodó (időjárási) körülmények repülőtér üzemeltetési minimumnak megfelelőek vagy annál jobbak lesznek. 4.6.2.2 Ha célállomás kitérő repülőtér kijelölése nem szükséges: Amennyiben kitérő repülőtér nem szükséges, a műszerrepülési szabályok szerint tervezett repülés 2007/70/II. szám végrehajtását egy repülőtérre ne kezdjék meg csak akkor, ha:

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes